# Saffron Burrows

Saffron Dominique Burrows (Londres, 21 d'octubre del 1972) és una actriu i model anglesa, nacionalitzada estatunidenca el 2009. Ha aparegut en pel·lícules com En el nom del pare (1993), Cercle d'amics (1995), Cap d'esquadró (1999), Deep Blue Sea (1999), Enigma (2001), Frida (2002), Troia (2004), En algun racó de la memòria (2007) i The Bank Job (2008). És membre de la Royal Society of the Arts.

## Biografia

Saffron Burrows va néixer en el si d'una família polititzada: els seus pares són socialistes. El seu pare és arquitecte i professor i la seva mare mestra i feminista. Amb quinze anys s'adona dels seus recursos per esdevenir model, i en comença la carrera.
És obertament bisexual, i ha afirmat que "prefereix la companyia de dones". Va estar prèviament compromesa amb l'actor Alan Cumming a la dècada del 1990, i també va tenir una relació sentimental de cinc anys amb el director Mike Figgis fins al 2002 i una altra amb l'actriu Fiona Shaw del 2002 al 2005. Després de sis anys de relació, l'agost de 2013 es va casar amb l'escriptora i guionista Alison Balian, amb qui té un fill (nascut el 2012) i una filla (nascuda el 2017).

## Carrera

Saffron debutà com a actriu a la pel·lícula In the Name of the Father (1993). El seu primer paper important fou a la pel·lícula Cercle d'amics (1995), en què va compartir cartellera amb Chris O'Donnell i Minnie Driver. Va aparèixer també a Hotel de Love. El 1999 treballa al film de ciència-ficció Wing Commander, el thriller Deep Blue Sea i The Loss of Sexual Innocence.
El 2001 té un paper a Enigma i Tempted amb Burt Reynolds, Peter Facinelli i Michael Arata. El 2004 fa el paper d'Andròmaca a la reeixida Troia. El gener del 2005 interpreta el paper de Janey a l'obra Earthly Paradise al Teatre Almeida i el 30 d'octubre del mateix any al Teatre Old Vic de Londres en l'obra Night Sky, que dura vint-i-quatre hores, amb Christopher Eccleston, Bruno Langley, David Warner, Navin Chowdhry i David Baddiel.
Ha escrit diaris, crítiques de llibres i articles per a diaris i revistes com The Guardian, The Independent, i The Times, i New Statesman.

## Filmografia principal

| 1993: En el nom del pare (In the Name of the Father) 1995: Cercle d'amics (Circle of Friends) 1996: Cold Lazarus (minisèrie) 1996: Lovelife 1997: One Night Stand 1999: The Loss of Sexual Innocence 1999: Cap d'esquadró (Wing Commander) 1999: Deep Blue Sea 1999: Miss Julie 2000: Timecode 2000: Gangster No. 1 2001: Enigma 2002: Frida 2003: Peter Pan: La gran aventura (Peter Pan) (veu) 2006: Troia 2006: Klimt | 2006: Perfect Creature 2006: Fay Grim 2007: En algun racó de la memòria (Reign Over Me) 2007: Dangerous Parking 2007-2008: Boston Legal (sèrie de televisió) 2008: The Guitar 2008: My Own Worst Enemy (sèrie de televisió) 2008: The Bank Job 2009: Shrink 2010: Law & Order: Criminal Intent (sèrie de televisió) 2012: Small Apartments 2012: Knife Fight 2013-2014: Agents of S.H.I.E.L.D. (sèrie de televisió) 2014-2018: Mozart in the Jungle (sèrie de televisió) 2015: Quitters 2019: You (sèrie de televisió) |

## Referències

* ↑ «Burrows becomes an American» (en anglès). Daily Express, 21-06-2010.
* ↑ «Saffron Burrows profile» (en anglès). IMDb. [Consulta: 25 abril 2012].
* ↑ Sischy, Ingrid. «A surprise called Saffron – British actress Saffron Burrows – CSIVTR» (en anglès). FindArticles, 01-01-1999. Arxivat de l'original el 12 octubre 2007.
* ↑ Benn, Tony «Tony Benn's diaries: How dare the gossips say my 'friendship' with Natasha Kaplinsky is just platonic?» (en anglès). Daily Mail, 24-09-2007 [Consulta: 25 setembre 2007].
* ↑ Walsh, John «Not Just A Pretty Face» (en anglès). The Independent, 01-08-2000 [Consulta: 13 maig 2012].
* ↑ Cooper, Tim «A Hint of Saffron» (en anglès). The Observer, 05-05-2002 [Consulta: 28 maig 2011].
* ↑ Warn, Sarah. «Saffron Burrows Embraces Lesbian Relationships on Screen and Off» (en anglès). www.afterellen.com, 12-10-2003. Arxivat de l'original el 25 setembre 2016.
* ↑ «Saffron Burrows has married Alison Balian years after engagement to Alan Cumming» (en anglès). News.com.au, 04-12-2014 [Consulta: 28 gener 2020].
* ↑ Cooper, Tim «A hint of Saffron» (en anglès). The Guardian, 05-05-2002 [Consulta: 28 gener 2020].
* ↑ Hoby, Hermione «Saffron Burrows: 'I'm really proud of my family and who they are'» (en anglès). The Guardian, 01-12-2014 [Consulta: 2 desembre 2014].
* ↑ ; Vulpo, Mike «Law & Order's Saffron Burrows Gives Birth to a Baby Girl» (en anglès). E! News, 28-01-2017.
* ↑ «Saffron Burrows speaks about a lack of justice in Mexico – Amnesty's Write for Rights video» (en anglès). The Guardian, 26-11-2011. [Consulta: 22 maig 2012].
* ↑ Philby, Charlotte «My Secret Life: Saffron Burrows, Actress, age 35» (en anglès). The Independent, 31-05-2008 [Consulta: 22 maig 2012].

## Enllaços externs

* Saffron Burrows a l'Screenonline del British Film Institute (anglès)